Številka: 0709-84/2023/

Datum: 29. 11. 2023

**Ob mednarodnem dnevu invalidov in svetovnem dnevu človekovih pravic,**

ki ju obeležujemo 3. in 10. decembra,

**Zagovornik načela enakosti**

vabi na okroglo mizo

**Pravica do enake obravnave in enake možnosti**

**ljudi z invalidnostmi**,

ki bo v četrtek, 7. decembra 2023, ob 11. uri,

v Knjižnici Otona Župančiča v Ljubljani

(Kersnikova ul. 2, vhod skozi pasažo s Slovenske in Gosposvetske ulice)

V Sloveniji je ljudem z invalidnostmi zagotovljeno varstvo pred diskriminacijo z ustavo, mednarodnim pravom, pravom EU in več zakoni. Država je zavezana tudi k spoštovanju in uresničevanju določil Konvencije o pravicah invalidov. Ljudje z invalidnostmi imajo enake pravice kot vsi drugi ljudje na vseh področjih družbenega življenja, na primer pri izobraževanju, zaposlovanju in delu, pri dostopu do dobrin in storitev, pri sodelovanju v javnem življenju. Pravic ljudi z invalidnostmi pa se ne spoštuje vedno ali v celoti, razlaga se jih ozko ali se za njihovo neupoštevanje išče različne izgovore. Zagovornik načela enakosti ugotavlja, da je prišlo pri zagotavljanju dostopnosti javnih stavb in javnega prevoza do velikih zaostankov pri uresničevanju zakonodaje. Nedostopnost ljudem z invalidnostmi preprečuje polno in enako vključenost v družbo.

Izhodišča okrogle mize bodo tri letos izdana posebna poročila Zagovornika:

* Nedostopnost javnega medkrajevnega avtobusnega prevoza za gibalno ovirane
* Nedostopnost objektov v javni rabi za ljudi z invalidnostmi
* Nedostopnost javnega medkrajevnega avtobusnega prevoza za senzorno ovirane

Osnutek programa:

* 11h – 11’30h: predstavitev dela Zagovornika načela enakosti
* 11’30h – 12’45h: okrogla miza s predstavniki nevladnih organizacij
* *odmor*
* 13h – 14h: odprta razprava
* 14h: pogostitev

Prosimo, da svojo udeležbo potrdite najkasneje do ponedeljka, 4. decembra do 15. ure na telefon: 01/4735-537 ali prek [spletnega obrazca](https://www.1ka.si/ljudjezinvalidnostmi). Udeležba je brezplačna do zasedbe mest.

Vljudno vabljeni in lep pozdrav.

 Miha Lobnik

 ZAGOVORNIK NAČELA ENAKOSTI

**POMEMBNE INFORMACIJE**

* Prostori dogodka so dostopni gibalno oviranim. Opremljeni so s slušno zanko. Zagotovljeno bo tolmačenje v slovenski znakovni jezik.
* Če potrebujete tolmačenje v jezike gluhoslepih, nam to, prosimo, predhodno sporočite do vključno 4. decembra 2023 na e-naslov: mitja.blazic@zagovornik-rs.si ali po telefonu na: 01/4735 - 545
* Pogostitev bo vsebovala tudi veganska živila.
* Dogodek bo sneman in naknadno dostopen s podnapisi na: [https://www.youtube.com/@zagovorniknacelaenakosti](https://www.youtube.com/%40zagovorniknacelaenakosti)
* Na dogodek bodo povabljeni tudi mediji.
* Obvestilo posameznikom po 14. členu Splošne uredbe o varstvu podatkov (GDPR) glede obdelave osebnih podatkov je v prilogi.
* **Dodatne informacije in podpora pri obisku:** obrnete se lahko na svetovalca Zagovornika Mitjo Blažiča (E: mitja.blazic@zagovornik-rs.si; T: 01/4735 - 545) ali Katjo Grubar (E: katja.grubar@zagovornik-rs.si; T: 01/4735 - 530)
* Vsa posebna poročila Zagovornika so dostopna na: <https://zagovornik.si/izdelki-zagovornika/posebna-porocila/>
* Vsi izdelki Zagovornika so dostopni na: <https://zagovornik.si/>

Poslano:

 - naslovnikom po seznamu (po e-pošti),

 - zbirka dok. gradiva